da en da nl ca da da de es da da da da da da da en da da de de da en da da en da da da da de da da da da da da da da da da da da da nl da en da da es nl da
Furesø skal ud i en stor sparerunde | Furesø Kommune
12.8.2022 10:02:53 CEST | Furesø Kommune
De økonomiske rammer fra staten dækker langt fra de stigende udgifter i landets kommuner i de kommende år. Derfor skal alle kommuner ud i vanskelige sparerunder. Furesø skal samlet finde 50 mio. kr. i besparelser for 2023 ud af et samlet budget på 2,5 mia. kr.
Da Økonomiaftalen mellem regeringen og Kommunernes Landsforening før sommerferien landede på de kommunale politikeres borde, var det tydeligt, at den økonomiske og energipolitiske krise også vil blive mærkbar i kommunerne.
Furesø ser som landets øvrige kommuner ind i en økonomi, hvor der mangler finansiering til markant øgede udgifter på handicapområdet, børn og unge i mistrivsel samt et øget antal ældre og børn i dagtilbud og skoler. Desuden oplever kommunen store udgiftsstigninger på bl.a. førtids- og seniorpensioner samt stigende energipriser.
Forvaltningen har hen over sommeren arbejdet med supplerende besparelsesforslag, som politikerne nu skal i gang med at drøfte. Alle områder er i spil. Fredag mødtes gruppeformændene fra alle partier i Furesø Byråd til en første drøftelse af, hvordan de nye økonomiske udfordringer skal håndteres.
Borgmester Ole Bondo Christensen (A): ”Vi skal i de kommende uger have grundige drøftelser i fagudvalg og byråd af, hvordan vi finder de nødvendige besparelser. Vores mål er selvfølgelig at gennemføre besparelserne på en måde, så vi rammer den enkelte borger så lidt som muligt. Men vi må også være ærlige og sige, at de besparelser, som vi nu skal gennemføre som følge af de forværrede økonomiske rammer efter Økonomiaftalen, vil kunne mærkes af borgerne på serviceniveauet og også påvirke medarbejderne i kommunen. Det bliver bestemt ikke nemt, men mit håb er, at vi får løst den nødvendige opgave i et godt samarbejde og samtidig får en god dialog med borgerne og medarbejderne om de nødvendige besparelser.”
Byrådet førstebehandler budgetaftalen den 31. august. Derefter sendes den i høring fra den 2.-18. september. Der afholdes et borgermøde den 14. september. Budgettet forventes endeligt vedtaget af byrådet den 12. oktober 2022.
Ole Bondo Christensen (A)
Borgmester og formand for Økonomiudvalget.
Information om Furesø Kommune
Følg pressemeddelelser fra Furesø Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Furesø Kommune
Furesø tager næste skridt i udbygningen af fjernvarmen29.9.2022 09:49:41 CEST | Pressemeddelelse
Furesø Byråd godkendte onsdag den 28. september Vestforbrændings forslag til, hvordan fjernvarmenettet i dele af Værløse by, Hareskovby og Jonstrup skal udbygges. Dermed kan det praktiske arbejde med at etablere fjernvarme i områderne nu begynde.
Et samlet Furesø Byråd indgår budgetaftale for 2023-202426.9.2022 10:19:58 CEST | Pressemeddelelse
Et samlet byråd indgår en budgetaftale med store besparelser, der sikrer et budget i balance og plads til fortsat udvikling.
Mens vi venter på fjernvarmen: Energi-sparetips til din bolig19.9.2022 07:59:54 CEST | Pressemeddelelse
Den årlige Energimarkedsplads er tilbage. Den 27. september kl. 17.30-21 kan du få viden, gode råd og input til, hvordan du kommer helskindet gen-nem en tid, hvor energipriserne stiger, regeringen opfordrer til at skrue ned for varmen, og vi alle skal spare på energien.
Elever fra Furesø Musikskole spiller koncert med DR Big Band16.9.2022 13:21:12 CEST | Pressemeddelelse
Et unikt samarbejde bringer DR Big Band og den japansk-amerikanske chefdirigent, Miho Hazama, til Galaksen den 11. oktober. De professionelle musikere står nemlig ikke alene på scenen til koncerten, der kan opleves af 450 heldige gæster. I koncertens første halvdel medvirker omkring 30 af Furesø Musikskoles elever. Det er kulminationen på lang tids forberedelse og fælles prøver.
Borgmesteren holder åbent kontor 29. september16.9.2022 13:03:56 CEST | Pressemeddelelse
Henny Hansen på 97 år fra Lillevang Plejehjem benyttede lejligheden til at aflægge et besøg hos Ole Bondo Christensen, da der var åbent borgmesterkontor lige før sommerferien. Nu har du igen chancen for at tale med Ole Bondo Christensen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022